**…. számú példány**



***JEGYZŐKÖNYV***

***A SIÓAGÁRDI NÉMET NEMZETISÉGI ÖNKORMÁNYZAT***

***KÉPVISELŐ-TESTÜLETÉNEK***

***2013. MÁRCIUS 25. NAPJÁN TARTOTT***

***NYILVÁNOS ÜLÉSÉRŐL***

**JEGYZŐKÖNYV**

Készült a Sióagárdi Német Nemzetiségi Önkormányzat Képviselő-testületének 2013. március 25-én 18.00 órai kezdettel a Községháza irodájában tartott rendes üléséről.

**Jelen voltak:**

A Sióagárdi Német Nemzetiségi Önkormányzat Képviselő-testületének tagjai:

* Hámoriné Glück Terézia elnök,
* Finta Jánosné képviselő,
* Fodorné Klein Brigitta képviselő.

A tanácskozási joggal rendelkezők közül: dr. Baranyai Eszter jegyző,

Szántóné Karl Rita gazdasági vezető

Jegyzőkönyv-vezető: Marosi Istvánné adóigazgatási ügyintéző

Hámoriné Glück Terézia elnök az ülést megnyitotta és a határozatképességet megállapította. Ezt követően javasolta a kiküldött meghívó szerinti napirendek elfogadását és felkéri Finta Jánosnét a jegyzőkönyv hitelesítésére. A napirendet a megjelentek – az alábbiak szerint –egyhangúan elfogadták.

**Napirend:**

1. A Sióagárdi Német Nemzetiségi Önkormányzat 2012. évi költségvetésének módosítása

Előterjesztő és előadó: Hámoriné Glück Terézia elnök *(írásbeli előterjesztés)*

1. Sióagárdi Német Nemzetiségi Önkormányzat 2012. évi költségvetési beszámolójának elfogadása

Előterjesztő és előadó: Hámoriné Glück Terézia elnök *(írásbeli előterjesztés)*

1. Döntés benyújtandó pályázat tárgyában (buszbeszerzés)

Előterjesztő és előadó: Hámoriné Glück Terézia elnök *(írásbeli előterjesztés)*

1. Törvényességi felhívás megtárgyalása (SzMSz módosítás)

Előterjesztő és előadó: dr. Baranyai Eszter jegyző *(írásbeli előterjesztés)*

1. Egyebek
2. **A Sióagárdi Német Nemzetiségi Önkormányzat 2012. évi költségvetésének módosítása**

*Előterjesztő és előadó: Hámoriné Glück Terézia elnök (írásbeli előterjesztés)*

Hámoriné Glück Terézia elnök ismertette az előterjesztést, és az írásbeli előterjesztéshez bővebb szóbeli kiegészítést nem kívánt hozzátenni.

További kérdés, hozzászólás nem érkezett.

Az elnök javaslatára a testület elfogadta az előterjesztést, és 3 egyhangú igen szavazattal az alábbi határozatot hozta:

**7/2013. (III. 25.) NNÖ-határozat:**

**A Sióagárdi Német Nemzetiségi Önkormányzat 2012. évi költségvetésének módosításáról**

A Sióagárdi Német Nemzetiségi Önkormányzat Képviselő-testülete

a Sióagárdi Német Nemzetiségi Önkormányzat 2012. évi költségvetésének módosítását a határozat mellékletét képező tartalommal elfogadja.

Felelős: Hámoriné Glück Terézia elnök, dr. Baranyai Eszter jegyző

Határidő: azonnal

1. **Sióagárdi Német Nemzetiségi Önkormányzat 2012. évi költségvetési beszámolójának elfogadása**

*Előterjesztő és előadó: Hámoriné Glück Terézia elnök (írásbeli előterjesztés)*

Hámoriné Glück Terézia elnök ismertette az előterjesztést, és bővebben az előterjesztést szóban nem kívánta kiegészíteni.

Kérdés, hozzászólás nem érkezett.

Az elnök javaslatára a testület elfogadta az előterjesztést, és 3 egyhangú igen szavazattal az alábbi határozatot hozta:

**8/2013. (III. 25.) NNÖ-határozat:**

**Sióagárdi Német Nemzetiségi Önkormányzat 2012. évi költségvetési beszámolójának elfogadásáról**

A Sióagárdi Német Nemzetiségi Önkormányzat Képviselő-testülete

a Sióagárdi Német Nemzetiségi Önkormányzat 2012. évi költségvetési teljesítéséről szóló beszámolóját a határozat mellékletét képező tartalommal elfogadja.

Felelős: Hámoriné Glück Terézia elnök, dr. Baranyai Eszter jegyző

Határidő: azonnal

1. **Döntés benyújtandó pályázat tárgyában (buszbeszerzés)**

*Előterjesztő és előadó: Hámoriné Glück Terézia elnök (írásbeli előterjesztés)*

Hámoriné Glück Terézia elnök ismertette az előterjesztést és elmondta, hogy már tavaly is próbálkoztak, akkor nem nyertek. Most szeretné, ha újra benyújtanák a pályázatot, nyertes pályázat esetén az önrész előteremtésére segítséget kérhetnek Sióagárd Község Önkormányzatától.

Dr. Baranyai Eszter jegyző elmondta, hogy Sióagárd Község Önkormányzata Pénzügyi Bizottsága már tárgyalta a kérdést, és ők is hasonló döntést hoztak. Azt javasolják, hogy adja be a nemzetiségi önkormányzat a pályázatot, és ha nyertes lesz, majd előteremtik az önerőt, ha pedig nem sikerül azt mégsem előteremteni, akkor lemondanak a támogatásról. Azt is kérték ugyanakkor, hogy az önerőt a nemzetiségi önkormányzat is vállalja erejéhez mérten.

Az elnök javaslatára a testület úgy döntött, hogy beadják a pályázatot.

A képviselő-testület 3 egyhangú igen szavazattal az alábbi határozatot hozta:

**9/2013. (III.25.) NNÖ határozat**

**Pályázat benyújtása kisbusz beszerzésére**

A Sióagárdi Német Nemzetiségi Önkormányzat Képviselő-testülete akként határozott, hogy pályázatot nyújt be a Német Szövetségi Belügyminisztérium által kiírt „Étel négy keréken” program keretében kisbusz beszerzésére.

A pályázathoz szükséges 25 % önerőt a Sióagárdi Német Nemzetiségi Önkormányzat 2013. évi költségvetésében biztosítja.

Megbízza az elnököt, hogy a pályázat benyújtásáról és a pályázattal kapcsolatos teendők ellátásáról a sióagárdi német nemzetiség közössége érdekében gondoskodjon.

Felelős: Hámoriné Glück Terézia elnök

Határidő: 2013. március 31.

1. **Törvényességi felhívás megtárgyalása (SzMSz módosítás)**

*Előterjesztő és előadó: dr. Baranyai Eszter jegyző (írásbeli előterjesztés)*

Hámoriné Glück Terézia elnök ismertette az előterjesztést és elmondta. Javasolja, hogy a törvénysértés orvoslása érdekében az SZMSZ-t módosítsák és egészítsék ki a törvénysértés megszüntetése érdekében.

Javasolja a képviselő-testületnek, hogy fogadják el az előterjesztést.

Az elnök javaslatára a képviselőtestület 3 egyhangú igen szavazattal az előterjesztést elfogadta és az alábbi határozatot hozta:

**10/2013. (III.25.) NNÖ határozat**

**Törvényességi felhívásról**

Sióagárdi Német Nemzetiségi Önkormányzat Képviselő-testülete a Tolna Megyei Kormányhivatal törvényességi felhívását megtárgyalta, a benne foglaltakat tudomásul vette.

A felhívásban foglaltaknak eleget téve a szükséges korrekciók alábbi lépéseit állapítja meg:

A Képviselő-testület megbízza a jegyzőt, hogy a Sióagárdi Német Nemzetiségi Önkormányzat és a Sióagárd Község Önkormányzata közötti pénzügyi együttműködési megállapodás vonatkozó szabályainak az SzMSz-en történő átvezetéséről gondoskodjon; egyben megállapítja, hogy a módosított SzMSz tervezetét a képviselők kézhez kapták, az előterjesztést a jelen ülésen tárgyalják.

Megbízza az elnököt és a jegyzőt, hogy a törvényességi felhívás megtárgyalásáról, és a szükséges teendők elvégzésének megtörténtéről a Tolna Megyei Kormányhivatalt értesítse.

Határidő: azonnal és folyamatos

Felelős: Hámoriné Glück Terézia elnök, dr. Baranyai Eszter jegyző

Ezt követően dr. Baranyai Eszter jegyző ismerteti, hogy az SzMSZ mely pontjait milyen tartalommal szükséges módosítani.

Kérdés, hozzászólás nem érkezett.

Az elnök javasolja a képviselő-testületnek, hogy fogadják el az előterjesztést.

Az elnök javaslatára a képviselő-testület 3 egyhangú igen szavazattal az alábbi határozatot hozta az SzMSz módosításáról:

**11/2013. (III. 25.) NNÖ határozat**

**Az SZMSZ módosításáról**

A Sióagárdi Német Nemzetiségi Önkormányzat Képviselő-testülete

akként határozott, hogy a Sióagárdi Német Nemzetiségi Önkormányzat szervezeti és működési szabályzatát módosítja, és a módosításokkal egységes szerkezetben elfogadja.

Felelős: Hámoriné Glück Terézia elnök

Határidő: azonnal és folyamatos

1. **Egyebek**

Hámoriné Glück Terézia elnök elmondta, hogy Kürti Boglárka tanulmányi támogatási kérelmet nyújtott be a Német Nemzetiségi Önkormányzathoz.

Javasolja a képviselő-testületnek, hogy támogassák a kérelmet egyszeri 5.000 Ft-tal.

A kifizetésre a testületi ülés után kerüljön sor.

A képviselő-testület 3 egyhangú igen szavazattal a következő határozatot hozta:

**12/2013. (III. 25.) NNÖ határozat**

**Tanulmányi támogatásról**

A Sióagárdi Német Nemzetiségi Önkormányzat Képviselő-testülete megtárgyalta Kürti Boglárka Sióagárd, Rákóczi út 3/a. sz. alatti lakos tanulmányi támogatás iránt benyújtott kérelmét, és a tanuló számára egyszeri 5.000 Ft tanulmányi támogatást nyújt.

Megbízza az elnököt, hogy a kifizetésről gondoskodjon.

Felelős: Hámoriné Glück Terézia elnök

Határidő: 2013. március 31.

Ezek után az ülésen több hozzászólás, észrevétel nem hangzott el, így azt Hámoriné Glück Terézia elnök bezárta.

kmft

Hámoriné Glück Terézia Finta Jánosné

elnök jegyzőkönyv-hitelesítő